Асноўнымі дакументамі, якімі кіраваўся педагагічны калектыў установы адукацыі, з’яўляюцца Кодэкс Рэспублікі Беларусь аб адукацыі, Дзяржаўная праграма “Адукацыя і маладзёжная палітыка” на 2021-2025 гады, зацверджаная Пастановай Савета Міністраў Рэспублікі Беларусь 29.01.2021 № 57.

У 2020/2021 навучальным годзе дзейнасць педагагічнага калектыву Дзяржаўнай установы адукацыі “Грыцэвіцкая сярэдняя школа Клецкага раёна” была накіравана на забеспячэнне даступнасці і якасці адукацыі праз павышэнне ўзроўню падрыхтоўкі кожнага навучэнца ў адпаведнасці з запатрабаваннямі грамадства, адукацыйнымі запытамі вучняў і іх законных прадстаўнікоў.

Паслядоўна праводзіліся мерапрыемствы па забеспячэнні якасці адукацыі праз удасканаленне  прафесійнага майстэрства педагогаў, інфарматызацыю пры ўмове захавання здароўя ўдзельнікаў адукацыйнага працэсу, удасканаленне экалагічнага асяроддзя, вучэбна-матэрыяльнай базы школы.

Праводзілася мэтанакіраваная сістэмная работа з высокаматываванымі навучэнцамі па падрыхтоўцы да алімпіяд, конкурсаў.

Вялікая ўвага ўдзялялася выхаванню грамадзяніна і патрыёта роднай зямлі праз сумесную работу ўстановы адукацыі, бацькоў і зацікаўленых грамадскіх арганізацый, далучэнню навучэнцаў да агульначалавечых і нацыянальных каштоўнасцей.

З задачамі, пастаўленымі на 2020/2021 навучальны год, калектыў у асноўным справіўся. Па выніках раённага спаборніцтва сярод устаноў адукацыі “За стварэнне ўмоў для развіцця і ўдасканалення адукацыі ў 2020 годзе” ўстанова адукацыі заняла ІІ месца.

У 2020/2021 навучальным годзе ўстанова адукацыі працавала ў рэжыме 6-дзённага школьнага тыдня і 5-дзённага вучэбнага, існавала 11 класаў-камплектаў, у якіх на канец навучальнага года было 85 навучэнцаў, на 7 больш, чым у мінулым навучальным годзе, з іх:

на І ступені агульнай сярэдняй адукацыі – 29 вучняў (2019/2020 навучальны год – 29),

на ІІ ступені – 48 (2019/2020 навучальны год – 37);

на ІІІ ступені – 8 вучняў (2019/2020 навучальны год – 12).

Сярэдняя напаўняльнасць класаў складала: І-ІV класы – 7,3 вучняў, V-ІХ класы – 9,6 вучняў, Х-ХІ класы – 4 вучні. Сярэдняя напаўняльнасць па школе складала 7,8 вучняў.

У 2020/2021 навучальным годзе адукацыйны працэс ажыццяўляў 21 настаўнік, з іх 3 сумяшчальнікі. 18 мелі вышэйшую адукацыю, 3 сярэднюю спецыяльную. 7 педагогаў (33,3%) маюць вышэйшую кваліфікацыйную катэгорыю, 10 (47,6%) маюць першую, 2 (9,5%) – другую, 2 (9,5%) – без катэгорыі

Па выніках 2020/2021 навучальнага года ў школе няма вучняў,

якія б займаліся на 1-2 балы (нізкі ўзровень). Параўнальны аналіз вучэбных дасягненняў вучняў за апошнія гады паказаў, што ў цэлым назіраецца станоўчая дынаміка. Сярэдні бал па ўстанове адукацыі складае 7,1 (у мінулым годзе – 6,8), якасць ведаў – 91,9% (у мінулым годзе – 89%)

На працягу апошніх гадоў адзначаецца тэндэнцыя засваення вучэбнага матэрыялу на сярэднім і дастатковым узроўнях адпаведна 28,8% і 62,1% ( 2019/2020 – 37,5% і 53,1%).

Вызначана навучанасць вучняў па прадметах: дастаткова нізкі сярэдні бал на І ступені навучання па рускай мове (6,2), на ІІ ступені навучання – па фізіцы (5,5), на ІІІ ступені навучання – па матэматыцы (6,0), што абумоўлена складанасцю дадзеных прадметаў.

У 2020/2021 навучальным годзе было арганізавана правядзенне 21 факультатыўнага занятка. Вызначаны розныя накірункі заняткаў: прадметны – 10 (39 вучняў – 45,9%), агульнаразвіваючы – 10 (32 вучні – 37,6%), прафесійны – 1( 6 вучняў – 7,1%). Факультатыўныя заняткі наведвалі 90,1% вучняў (у мінулым годзе 94,9%), 4 вучні VІ класа і 4 вучні Х класа не наведвалі факультатыўныя заняткі, так як вывучалі прадметы “Англійская мова” і “Беларуская мова” на павышаным узроўні.

У другім этапе рэспубліканскай алімпіяды па вучэбных прадметах прынялі ўдзел 6 вучняў: 2 вучні з ІХ класа, 2 – з Х класа, 2 вучні з ХІ класа (1 вучань па двух прадметах) па 5 вучэбных прадметах: нямецкай мове – 1 вучань, беларускай мове – 1 вучань, грамадазнаўстве – 1 вучань, гісторыі – 1 вучань, фізічнай культуры і здароўі – 3 вучні ( 2016/2017 – 4 вучні, 2017/2018 – 4 вучні, 2018/2019 – 4 вучні, 2019/2020 – 6 вучняў). Вучні занялі 4 прызавыя месцы.

Вучань Х класа Грынкевіч Мікіта заняў ІІІ месца ў трэцім этапе рэспубліканскй алімпіяды па вучэбных прадметах “Гісторыя Беларусі” “Сусветная гісторыя”.

У другім этапе алімпіяды “Таленавітыя дзеці вучні паказалі высокі ўзровень падрыхтоўкі па беларускай мове (настаўнікі Гвозд В.Л., Карповіч І.С.). Вучаніца Анішчык Ксенія ў параўнанні з мінулым годам павысіла свае паказчыкі выступлення на 8,6% (мінулы год 69,4%, 6 месца з 24, Д3).

Працэнт прызавых месц ад каманднага ў 2020/2021 навучальным годзе складае 100%.

У алімпіядах сярэдняга звяна прынялі ўдзел па 9 вучэбных прадметах і занялі 4 прызавыя месцы.

Ва ўстанове адукацыі сфарміравана цэласная сістэма выхаваўчай, ідэалагічнай і сацыяльнай работы. Яна пабудавана на гуманістычных прынцыпах, грунтуецца на цесным узаемадзеянні педагогаў, вучняў і іх бацькоў, а таксама з сацыякультурным асяроддзем.

У рамках ідэалагічнага выхавання ключавымі сталі мерапрыемствы, прымеркаваныя да Года малой радзімы і Года народнага адзінства, рэалізуемыя ў рамках акцый “Міншчына спартыўная”, “Упрыгожым Беларусь кветкамі”, праекта “Школа актыўнага грамадзяніна”.

З 2018 года ва ўстанове адукацыі ажыццяўляецца і ўкараняецца інавацыйны праект па тэме “Укараненне этнакультурных тэхналогій для пашырэння і ўзбагачэння адукацыйнага асяроддзя ўстановы адукацыі”.

Рэалізацыя праекта ажыцяўлялася згодна з зацверджаным каляндарным планам на 2020/2021 навучальны год.Пастаўленыя задачы на першых двух этапах выкананы.

Сумеснае супрацоўніцтва з ІСН, участковым інспектарам, РАНС, іншымі спецыялістамі дало магчымасць недапушчэння сацыяльна небяспечнага становішча ў сем’ях, здзяйснення непаўналетнімі злачынстваў і правапарушэнняў.

Школа падтрымлівае супрацоўніцтва з шэфскай гаспадаркай ААТ “Грыцэвічы”, мясцовым сельскім клубам, Грыцэвіцкім сельскім Саветам, амбулаторыяй, Грыцэвіцкай участковай бальніцай, царквой, са Слуцка-Салігорскай епархіяй.

Прааналізаваўшы работу ўстановы адукацыі за 2020/2021 навучальны год, можна даць здавальняючую ацэнку работы калектыву ў цэлым. Зыходзячы з выяўленых праблем і недахопаў дзейнасці ўстановы адукацыі, педагагічны калектыў на 2021/2022 навучальны год ставіць перад сабой галоўную мэту і задачы.

*Мэта.* Забеспячэнне даступнасці і якасці адукацыі праз павышэнне ўзроўню падрыхтоўкі кожнага навучэнца ў адпаведнасці з запатрабаваннямі грамадства, адукацыйнымі запытамі вучняў і іх законных прадстаўнікоў.

*Задачы:*

ажыццяўляць дзейсны кантроль за забеспячэннем бяспекі адукацыйнага працэсу, захаваннем здароўезберажэння ва ўрочны і пазаўрочны час;

забяспечыць рэзультатыўную падрыхтоўку высокаматываваных вучняў да прадметных алімпіяд і конкурсаў даследчых работ праз якасную арганізацыю правядзення вучэбных, факультатыўных, стымулюючых заняткаў і пазаўрочную дзейнасць;

працягнуць дзейнасць па фарміраванні у навучэнцаў асноў здаровага ладу жыцця, грамадзянскасці, патрыятызму, духоўна-маральных каштоўнасцей праз рэалізацыю інавацыйнага праекта, выкарыстанне магчымасцей рэсурснага цэнтра;

прадоўжыць работу па абнаўленні матэрыяльна-тэхнічнай базы ўстановы адукацыі праз развіццё пазабюджэтнай дзейнасці, удасканаленне экалагічнага асяроддзя.